open-index/open-wikipedia-markdown huggingface dataset:
Džeimijs Fokss

**Ēriks Marlons Bišops** (; dzimis ), pazīstams kā **Džeimijs Fokss** (*Jamie Foxx*), ir amerikāņu aktieris, dziedātājs, dziesmu autors, komiķis un radio raidījumu vadītājs.

Plašāku atpazīstamību viņš ieguva pēc Reja Čārlza lomas 2004. gada biogrāfiskajā filmā "Rejs" (*Ray*), par ko viņš saņēma Amerikas Kinoakadēmijas balvu, BAFTA kino balvu, Zelta globusa balvu un Ekrāna aktieru ģildes balvu kā labākais aktieris. Tajā pašā gadā viņu arī nominēja Amerikas Kinoakadēmijas balvai kategorijā "Labākais aktieris otrā plāna lomā" par lomu kriminālfilmā "Līdzzinātājs".

Vēl atveidojis seržantu Saiksu filmā "Podpauris" (2005), ierakstu kompānijas vadītāju Kērtisu Teiloru jaunāko filmā "Sapņu meitenes" (2006), detektīvu Rikardo Tubsu televīzijas seriāla *[[Maiami Vice]]* 2006. gada adaptācijā, titullomu filmā "Atsvabinātais Džango" (2012), superļaundari Elektro filmās "Apbrīnojamais Zirnekļcilvēks 2" (2014) un "Zirnekļcilvēks: Mājupceļa nav" (2021), Villu Staksu filmā "Enija" (2014), gangsteri Batu / Leonu Džefersonu III filmā "Zaļknābis pie stūres" (2017) un Valteru Makmiljanu filmā *[[Just Mercy]]* (2019), par ko viņš saņēma Ekrāna aktieru ģildes balvu. 1991. gadā Fokss pievienojās aktieriem skeču komēdijas šovā *[[In Living Color]]*, kurā darbojās līdz pat šova beigām 1994. gadā. Pēc šiem panākumiem viņš izveidoja savu televīzijas šovu *[[The Jamie Foxx Show]]* (1996—2001).

Fokss kā mūziķis ir saņēmis ''Grammy'' balvu, un izdevis četrus albumus. 2007. gadā Džeimijs Fokss ieguva savu zvaigzni Holivudas Slavas alejā.

## Filmogrāfija

## Ārējās saites

*
Bjērnstjerne Bjērnsons

**Bjērnstjerne Bjērnsons** (; dzimis , miris ) bija norvēģu rakstnieks.

1903. gadā viņš saņēma Nobela prēmiju literatūrā. Bjērnsons tiek uzskatīts par vienu no "četriem izcilajiem" norvēģu rakstniekiem. Viņš ir sarakstījis vārdus Norvēģijas himnai *[[Norvēģijas himna|Ja, vi elsker dette landet]]*. Vislabāk starptautiski viņš ir pazīstams ar stāstiem par zemnieku dzīvi Norvēģijā.

## Ārējās saites

* 
* ''Project Gutenberg'' profils
Alfametiltriptamīns

**Alfametiltriptamīns** (**αMT**, **AMT**) ir triptamīnu klases psihotropa viela ar halucinogēnu un stimulējošu iedarbību.

## Vēsture
Alfametiltriptamīnu pirmoreiz sāka izplatīt 1960. gados PSRS kā spēcīgu antidepresantu ar nosaukumu ***Indopan*** devās 5—10 mg. 1970. gados to izņēma no apgrozības, jo tas, lietojot lielākās devās, izsauca vēl spēcīgāku, psihodēlisku iedarbību, kas bija līdzīga LSD, psilocibīna un MDMA iedarbībai.

1990. gados tā pārdošana strauji pieauga Internetā, un tas 2003. gadā kopā ar 5-MeO-DiPT (*foxy*) tika iekļauts ASV Kontrolēto vielu un substanču I sarakstā, vēlāk arī daudzas citas valstis to sāka aizliegt.

## Iedarbība
Zemās devās ap 5–10 mg AMT ir stimulējoša iedarbība. Tas uzlabo garastāvokli un novērš satraukumu un depresiju. Devās 20–30 mg tas rada eiforiju, empātiju un halucinācijas. Notiek apziņas maiņa, ar atvērtām acīm lietotājs var novērot apkārtējās vides objektu deformācijas, netipiskas vizuālās struktūras, ar aizvērtām acīm tiek redzētas vīzijas un spēcīgākas halucinācijas. Lielās devās AMT var izraisīt arī disociatīvus efektus.

AMT iedarbība var ilgt līdz 20 stundām. Lielās devās (virs 40 mg) pat vairāk kā 24 stundas. To galvenokārt lieto orāli vai arī smēķējot (tad devu divkārši samazina un iedarbības ilgums ir mazāks).

Galvenās AMT blakusparādības ir acu zīlīšu paplašināšanās, nelabums, retāk arī vemšana, galvassāpes, nogurums.

## Atsauces

## Ārējās saites
* ''Erowid'' informācija 
* ''Lycaeum'' informācija
Mārdžorija Gestringa

**Mārdžorija Gestringa** (; dzimusi , mirusi ) bija amerikāņu daiļlēcēja. Viņa piedalījās 1936. gada Vasaras Olimpiskajās spēlēs, kur kļuva par čempioni 3 m lēcienā no tramplīna. Medaļu viņa izcīnīja 13 gadu un 268 dienu vecumā, tādējādi kļūstot par visu laiku jaunāko olimpisko čempioni. Viņa tika uzņemta Starptautiskajā peldēšanas slavas zālē un Stenfordas sporta slavas zālē.

## Atsauces

## Ārējās saites
Edijs Īgans

**Edvards "Edijs" Patriks Frānsiss Īgans** (;  — ) bija amerikāņu sportists.

Viņš ir viens no diviem sportistiem, kas izcīnījuši zelta medaļu gan vasaras, gan ziemas olimpiskajās spēlēs. 1920. gada vasaras olimpiskajās spēlēs viņš piedalījās boksa sacensībās, kur izcīnīja zelta medaļu *light-heavyweight* svara kategorijā. Piedalījās arī 1924. gada vasaras olimpiskajās spēlēs, kur zaudēja pirmajā kārtā.

Vēlāk startēja arī ziemas olimpiskajās spēlēs. 1932. gadā E. Īgans piedalījās bobsleja sacensībās Billija Fiskes vadītajā četriniekā. Šajās sacensībās tika gūta uzvara. Viņš ir pašlaik (pēc 2010. gada Vankūveras olimpiskajām spēlēm) vienīgais sportists, kas ir izcīnījis zelta medaļu gan vasaras, gan ziemas olimpiskajās spēlēs dažādos sporta veidos (zviedrs Jiliss Grefstrems (*Gillis Grafström*) izcīnīja zelta medaļu vienīgi daiļslidošanā, kas sākotnēji bija iekļauta vasaras olimpisko spēļu programmā, pēc tam — ziemas olimpisko spēļu programmā).

## Atsauces

## Ārējās saites
Karls fon Klauzevics

**Karls Filips Gotlībs fon Klauzevics** (; dzimis , miris ) bija prūšu ģenerālis un kara teorētiķis. Pazīstamākais Klauzevica darbs ir starp 1816. un 1830. gadu sarakstītais, nepabeigtais un pēc Klauzevica nāves viņa sievas 1832. gadā izdotais darbs "Par karu" (*Vom Kriege*), kas uzskatāms par kara zinātnes klasiku. Pazīstamākā Klauzevica atziņa ir - "Karš ir politikas turpinājums ar citiem līdzekļiem" (*Der Krieg ist eine bloße Fortsetzung der Politik mit anderen Mitteln*).

Dzimis Burgā pie Magdeburgas, teoloģijas pasniedzēja ģimenē. Divpadsmit gadu vecumā iestājās kara dienestā. Prūsijas armijas sastāvā piedalījās Pirmās koalīcijas karā (1792–1797) pret revolucionāro Franciju. No 1801. gada studēja Prūsijas Kara akadēmijā Berlīnē.

No 1806. līdz 1815. gadam karoja Napoleona karos. 1806. gada 14. oktobrī Jēnas-Auerštetas kaujā Klauzevics tika sagūstīts. 1808. gadā atbrīvots no gūsta. 1812. gada kara laikā, negribēdams būt Napoleona sabiedrotais, cīnījās Krievijas pusē Krievu-vācu leģionā, piedalīdamies arī Borodinas kaujā. 1815. gadā atgriezās Prūsijas kara dienestā. Kā korpusa štāba priekšnieks piedalījās Napoleona sakāvē Simts dienu laikā. 1818. gadā tika paaugstināts par ģenerālmajoru un iecelts par Prūsijas Kara akadēmijas vadītāju, kur nokalpoja līdz 1830. gadam.

## Ārējās saites

* Klauzevicam veltīta lapa 
* Klauzevicam veltīta lapa  
* Klauzevica darbi Project Gutenberg  
* Klauzevica "Par karu"
Dānijas karogs

**[[Dānija]]s karogs** jeb **Danebrogs** (, ) ir sarkans karogs ar baltu skandināvu krustu, kura vertikālā daļa atrodas tuvāk masta daļai.

Dannebrogs ir pasaulē vecākais joprojām lietotais valsts karogs. Uz kristietību simbolizējošā dāņu krusta pamata izveidojusies Ziemeļu krusta tradīcija, ko laika gaitā pārmantojušas arī visas pārējās Ziemeļvalstis, izņemot Grenlandi. Dānijas karogs ietekmējis arī Ventspils, Cēsu un vairāku Latvijas pilsētu simbolus.

2019. gada 15. jūnijā par godu karoga astoņsimtgadei Dānijas karaliene Margrēte II viesojās Tallinā, bet dažādi svētku pasākumi notikā visā Dānijā.

## Karoga izcelsme
[thumb|left|250px|[Kristians Augusts Sorensens|Kristiana Augusta Sorensena 1809. gada glezna, kurā attēlota Lindanises kauja brīdī, kad debesīs parādījies Dānijas karogs]]
Kā vēsta leģenda, karogs esot nokritis no debesīm 1219. gada 15. jūnijā notiekošās Lindanises kaujas laikā starp Valdemāra II vadītajiem dāņu un vācu krustnešiem un karaļa vasaļa, rietumslāvu kņaza Viclava karadraudzi, kam uzbrukuši igauņu pagānu karaspēks. Karogs no debesīm esot nokritis brīdī, kad Valdemāra II vadītajam karaspēkam klājies smagi, un Lundas arhibīskaps Andreass Sunesens ar izmisīgām lūgšanām vērsies pēc Dieva pēc palīdzības. Tas esot bijis pagrieziena punkts kaujas gaitā un palīdzējis Valdemāra II karaspēkam tomēr izcīnīt uzvaru.

Livonijas hronikas Lindanises kaujas aprakstā gan par karogu nekas nav minēts, bet norādīts, ka kaujā nogalināts jaunieceltais Igaunijas bīskaps Teoderihs no Turaidas. Pēc citas, mazāk populāras leģendas, Dānijas karoga nokrišana no debesīm tiek minēta saistībā ar kādu citu Livonijā 1208. gadā notikušu kauju. Tomēr, neskatoties uz to, par Dānijas karoga dzimšanas dienu uzskata tieši 1219. gada 15. jūniju.

Pirmais avots, kas apstiprina tiešu Dānijas karoga saistību ar dāņu karali, atrodams nīderlandiešu ģerboņu kolekcijā, kas veidota laikā starp 1340. un 1370. gadu.

## Atsauces
Vācijas Kristīgo demokrātu apvienība

**Vācijas Kristīgo demokrātu apvienība** (, CDU) ir politiskā partija Vācijā. Tā tika dibināta 1945. gadā un Vācijas Bundestāgā Kristīgo demokrātu apvienība bieži veidojusi vairākumu. 2025. gadā partijas vadītājs ir Frīdrihs Mercs, 

Pirmais partijas vadītājs bija kanclers Konrāds Adenauers. No partijas ir nākuši daudzi Vācijas kancleri: Konrāds Adenauers, Ludvigs Erhards, Kurts Georgs Kīzingers, Helmūts Kols un Angela Merkele.

Pers.Ver.Wahl.v4.svg|Bundestāga balsošanas zīmes skaidrojums
German parliamentary elections diagram.svg|Bundestāga vēlēšanu iznākumi un VFR valdību vadītāji

## Ārējās saites
* Oficiālā mājaslapa
Māja bez izejas

**"Māja bez izejas"** ir 1988. gada Latvijas PSR mākslas filma. Filmas režisore ir Dzidra Ritenberga. Filma uzņemta Rīgas Kinostudijā pēc Vladlena Dozorceva lugas "Brokastis ar nepazīstamajiem" motīviem.

## Sižets
Pavadīt brīvdienas divatā savā piejūras mājā ierodas mākslinieks Staro un viņa mīļākā Jana. Pēkšņi viņi atklāj, ka nav vieni - mājā paslēpušies trīs no cietuma izbēguši noziedznieki. Noziedznieku vadonim baudu sagādā gūstekņu pazemošana un bailes.

## Lomās
* Jozs Budraitis — *Staro*
* Ināra Slucka — *Jana*
* Aļģis Matuļonis — *cilvēks platmalē*
* Vladimirs Čepurovs — *Poršeņs*
* Ģirts Ķesteris — *Zjabļiks*
* Pēteris Krilovs — *kaimiņš*

## Filmēšanas grupa
* Režisore: Dzidra Ritenberga
* Scenārija autors: Vladlens Dozorcevs
* Operatori: Harijs Kukels un Henrihs Pilipsons 
* Komponists: Ivars Vīgners
* Māksliniece: Gunārs Zemgals

## Interesanti fakti
* Kinodebija Ģirtam Ķesterim (vienlaicīgi arī "Viss kārtībā").

## Ārējās saites

* Filmas profils portālā Kino Muzejs
## Video
*
Klāra Hjūza

**Klāra Hjūza** (; dzimusi ) ir kanādiešu sportiste — šosejas riteņbraucēja un ātrslidotāja. Viņa ir viena no nedaudzajiem sportistiem, kas izcīnījuši medaļu gan vasaras, gan ziemas olimpiskajās spēlēs.

1996. gada vasaras olimpiskajās spēlēs izcīnīja bronzas medaļu grupas braucienā un individuālajā braucienā. Piedalījusies arī . un . Tāpat šosejas riteņbraukšanā izcīnījusi sudraba medaļu 1995. gada Pasaules čempionāta individuālajā braucienā.

Tāpat ir piedalījusies vairākās ziemas olimpiskajās spēlēs ātrslidošanas sacensībās. 2002. gadā viņa izcīnīja bronzas medaļu 5000 m distancē. 2006. gadā kanādiete kļuva par čempioni 5000 m distancē un izcīnīja sudrabu komandas stafetē. 2010. gadā K. Hjūza bija Kanādas karognesēja atklāšanas ceremonijā un bronzas medaļas ieguvēja 5000 m distancē.

## Ārējās saites

* 

* ''Speed Skating Canada''
* ''SkateResults''
Kerlija Patersone

**Kerlija Patersone** (; dzimusi ) ir bijusī amerikāņu sporta vingrotāja un dziedātāja.

Viņa ir 2004. gada Vasaras Olimpisko spēļu čempione individuālajās daudzcīņas sacensībās. Tāpat sacensībās izcīnīja divas sudraba medaļas. Pasaules čempionātos izcīnījusi vienu uzvaru un vienu sudraba medaļu. 2006. gadā paziņoja par karjeras beigšanu. 2009. gadā K. Patersone tika uzņemta ASV vingrošanas slavas zālē.

2007. gadā K. Patersone uzsāka dziedātājas solokarjeru, 2009. gadā izdeva debijas studijas albumu *Back to the Beginning*, ko gan bija paredzēts izdot 2008. gadā.

## Ārējās saites

*
Patersone

**Patersone** var būt:

* Eleanora Patersone (*Eleanor Patterson*; 1996) — Austrālijas vieglatlēte;
* Kerlija Patersone (*Carly Patterson*; 1988) — amerikāņu sporta vingrotāja un dziedātāja.

## Skatīt arī
* Patersona
Aizmirstās lietas

**"Aizmirstās lietas"** ir 1982. gada Latvijas PSR mākslas filma. Filmas režisore ir Vija Ramāne. Filma uzņemta Rīgas Kinostudijā.

## Sižets
Atradumu biroja aizmugurējā istabiņā, ar stingrā pieņēmēja atļauju, tika izveidots neliels teātra muzejs, pareizāk sakot, interešu klubs. Izmantojot vecā savādnieka laipnību, pie viņa ciemojas draugi mākslinieki un pie tējas tases atceras savas aktieru dzīves zvaigžņu brīžus.

Nākamā revīzija var sagraut viņu miera salu. Par laimi, starp apmeklētājiem mākslinieki atpazīst bijušo konferansjē Juri Krūmu, kas atnācis apjautāties par pazudušo portfeli. Ar lielu prieku viņš piedāvā visai kompānijai pārvākties uz viņa vasarnīcu, kur jau vairākus gadus dzīvo vientulībā.

## Lomās
* Leonīds Oboļenskis — *Jānis*
* Lilita Bērziņa — *Lilita*
* Nikolajs Volkovs juniors — *rakstnieks*
* Jurijs Katins-Jarcevs — *Juris Krūms*
* Kārlis Sebris — *Kārlis*
* Edgars Liepiņš — *Edgars*
* Ēvalds Valters — *Valters*
* Ņina Ņeznamova — *vientuļā sieviete*
* Rihards Belte — *apmeklētājs ar krātiņu*
* Pēteris Liepiņš — *rekvizitors*
* Rūdolfs Plēpis — *čemodāna atradējs*
* Līga Liepiņa — *čemodāna atradēja sieva*
* Mirdza Martinsone — *sieva*
* Mārtiņš Vērdiņš — *vīrs*
* Velta Straume — *Lija*
* Jānis Paukštello — *Sergejs*
* Dina Kuple — *Sergeja māte*
* Nadežda Frolenko

*'Epizodēs:
* [[Uldis Dumpis]] — *mīlnieks*
* [[Leons Krivāns]] — *taksists*
* [[Gundars Āboliņš]] — *kaimiņš''

## Filmēšanas grupa
* Režisore: Vija Ramāne
* Scenārija autore: Alla Ahundova
* Operators: Dāvis Sīmanis
* Komponists: Imants Kalniņš
* Mākslinieks: Vasilijs Mass
* Skaņu režisors: Igors Jakovļevs

## Interesanti fakti
* Kinodebija Ņinai Ņeznamovai un Lilitas Bērziņas pēdējā kinoloma.

## Ārējās saites
* Filmas profils portālā Kino Muzejs

## Video
SES-3

**SES-3** ir Nīderlandē bāzētās kompānijas SES World Skies sakaru pavadonis. Kosmisko aparātu palaida  ar nesējraķeti Proton-M/Briz-M kopā ar citu pavadoni KazSat-2. *SES-3* sniedz sakaru pakalpojumus Āzijā. To izgatavojusi kompānija Orbital Sciences Corporation.

Pavadonis izgatavots uz platformas Star-2.4 bāzes. Tā izmēri ir 1,75 m × 1,7 m × 1.8m.
*SES-3* ir 24 C joslas un 24 Ku joslas raidītāji ar diviem 2,3 m diametra reflektoriem. Elektroenerģiju nodrošina divi saules bateriju paneļi.

2007. gadā kompānija *SES AMERICOM* noslēdza līgumu ar *Orbital Sciences Corporation* par piecu pavadoņu *AMC* būvi. Pirmo divu palaišana bija paredzēta 2009. gadā. 2008. gada aprīlī šiem diviem tika sākts izgatavot rezerves pavadoni. 2010. gadā, pēc *SES AMERICOM* apvienošanās ar *SES NEW SKIES * kā kompānija *SES World Skies*, trīs pavadoņi tika pārdēvēti par *SES-1*, *SES-2* un *SES-3*. *SES-3* kosmosā devās ātrāk par *SES-2*.

*SES-3* tika palaists  23:16 UTC ar nesējraķeti Proton-M/Briz-M no Baikonuras kosmodroma 39. starta laukuma. Kopā ar to startēja arī Kazahstānas sakaru pavadonis KazSat-2, kas atradās zem *SES-3*, virs *Briz-M*. *SES-3* no dzinējbloka *Briz-M* atdalījās 7:17 UTC un tika ievadīts ģeostacionārajā pārejas orbītā. *KazSat-2* ar *Briz-M* tālāk devās uz ģeostacionāro orbītu. Ģeostacionāro orbītu *SES-3* sasniedza ar savu dzinēju palīdzību.

Sākotnēji *SES-3* izvietoja ģeostacionārajā orbītā punktā 103° rietumu garuma, lai 2012. gada vidū nomainītu nokalpojušo pavadoni AMC-1, kurš tika palaists 1996. gadā. Vēlāk tika nolemts *SES-3* pārvietot to uz austrumu puslodi, jo Tuvajos Austrumos un Dienvidāzijā ir pieaudzis pieprasījums pēc pavadoņsakaru pakalpojumiem. Pārvietošana sākās 2011. gada decembra vidū, un  *SES-3* sasniedza punktu 108,2° austumu garuma.

## Atsauces

## Ārējās saites
* SES-3 SES vietnē
A Way Away

***A Way Away*** ir somu grupas *[[Indica]]* pirmais albums angļu valodā un tajā ir apvienotas divpadsmit dziesmas no grupas iepriekšējiem albumiem, kas iznāca somiski. Visas dziesmas ir jaunā aranžējumā un dažās no tām ieviesti orķestra elementi. *[[Nightwish]]* līderis Tomass Holopainens ir ne tikai albuma producents, bet arī sarakstījis vārdus dziesmai *Precious Dark*. 

Albums tika ierakstīts *Petrax* un *E-major* studijās Somijā, Air studijā Lielbritānijā un *Boogy Park* studijā Vācijā. 

## Dziesmas
Visu dziesmu mūzikas autore ir grupas vokāliste Jonsu jeb Johanna Salomā. Tekstu angliskie varianti nav tulkoti no somu valodas, bet tapuši pilnīgi no jauna, Jonsu sadarbojoties ar kanādiešu dzejnieku Roriju Vinstonu (*Rory Winston*), izņemot dziesmu *Precious Dark*.

Kopumā albums labi parāda Indica muzikālo kokteili - atsevišķas dziesmas ir jautras un lipīgas, piemēram, *Islands Of Light*, *Precious Dark*, *Scissor Paper Rock*, bet citas, kā *Children Of Frost* caurstrāvo tumšākas noskaņas. Tāpat iekļautas arī balādes *In Passing* un *Liljas Lament*. 

## Atsauces

## Ārējās saites
* Oficiālā grupas Indica mājas lapa
* Interneta portāla "Sonic Cathedral" recenzija albumam A Way Away, autors: Max Levites
* Interneta portāla "Femme Metal Webzine" recenzija albumam A Way Away, autors: Tony Cannella
Butterfly Fly Away

***Butterfly Fly Away*** ir amerikāņu dziedātāju Mailijas Sairusas un Billija Reja Sairusa dziesma no filmas "Hanna Montana" skaņu celiņa. Pagarināta dziesmas versija ir iekļauta B. R. Sairusa albumā *[[Back to Tennessee]]*. Dziesma saņēmusi labas atsauksmes, lai arī tā netika izdota kā singls. ASV *[[Billboard Hot 100]]* topā tā ierindojās 56. vietā.

## Ārējās saites
* Mailijas Sairusas mājaslapa
* Billija Reja Sairusa mājaslapa
* ''Hannah Montana: The Movie'' mājaslapa
Jonsu

**Jonsu** jeb īstajā vārdā **Johanna Salomā** (*Johanna Salomaa*) ir Somijā dzimusi mūziķe, grupas *[[Indica]]* vokāliste un dziesmu autore.

## Biogrāfija
Jonsu piedzima Espo 1984. gada 18. janvārī muzikālā bērnudārza audzinātājas un fizikas profesora ģimenē. Jau četru gadu vecumā Jonsu lūdza mātei, lai tā nopērk viņai vijoli, un drīz pēc tam sāka spēlēt bērnu simfoniskajā orķestrī. Jau agrā bērnībā Jonsu sevi pieteica arī kā komponisti. Pusaudzes gados akadēmisko lauciņu nomainīja populārā mūzika un vijoles vietā Jonsu sāka spēlēt ģitāru grupā, kuru izveidoja kopā ar ilggadējo draudzeni un arī vēlāko *Indica* grupas biedri Heinī. 2001.gadā, pēc *Indica* nodibināšanas, Jonsu kļuva par grupas līderi, vokālisti un dziesmu autori. Dažkārt Jonsu uz skatuves spēlē arī ģitāru (piemēram, dziesmā *Ihmisen Lento*), vijoli (*Islands Of Light*), tamburīnu (*Täältä Pois*) un klavieres (*Ruusupensaat*).

Kā lielākos sava muzikālā stila ietekmētājus Jonsu min klasisko mūziku, īpaši Šopēnu, un kino mūziku, bet starp mīļākajām grupām ierindo *[[Cranberries]]*, *[[Pink Floyd]]*, *[[The Arcade Fire]]*, *[[Beach House]]* un *[[Queen]]*.

## Koru kari
2011.gada rudenī Jonsu piedalīsies televīzijas labdarības šovā *Koru kari* (*Kuorosota*), ko organizē viens no bijušās Eirovīzijas uzvarētājgrupas Lordi dalībniekiem. Šovs sāksies 21.oktobrī un Jonsu tajā vadīs kori no dzimtās pilsētas Espo. Uzvaras gadījumā balvu, 40 000 eiro, paredzēts ziedot Espo centram, kas sniedz atbalstu vardarbības upuriem (Espoon turvakoti). Jonsu par šo projektu izteikusies: "Es mīlu korus un ticu, ka kopdziedāšanai ir milzīga pozitīva un dziedinoša iedarbība uz cilvēka ķermeni un dvēseli."

## Sadarbība
* 2007.gada 5.decembrī Somijā tika laista klajā grupas *[[Nightwish]]* instrumentālā gabala “Last of the Wilds” (no albuma Dark Passion Play) jauna versija "Erämaan viimeinen" (pēdējais mežonis) ar tekstu somu valodā, šo dziesmu izpildīja Jonsu.
* 2011.gada 2.februārī iznāca dziesma *Sydänten Tiellä* (ceļa sirdis), kas tika iekļauta dokumentālās filmas par Somijas aktieri Mati Pelontē (Matti Pelontää) — "Boheemi Elää" skaņas celiņā. Dziesmas mūzikas autors ir Pale Sārinens (Pale Saarinen), bet vārdus sarakstīja Jonsu, viņa arī izpilda šo dziesmu duetā ar somu regeja dziedātāju Juku Poiku (Jukka Poika).

## Atsauces

## Ārējās saites
* Jonsu grupas Indica mājaslapā
2012. gada Bērnu Eirovīzijas dziesmu konkurss

**2012. gada [[Bērnu Eirovīzijas dziesmu konkurss]]** bija bērnu Eirovīzija, kas norisinājās Nīderlandē. Līdz 2012. gada 1. septembrim dalību bija apstiprinājušas 12 dalībvalstis. Latvija atsauca dalību 2012. gada Bērnu Eirovīzijas dziesmu konkursā finansiālu iemeslu dēļ. Dalību vēl atsauca Bulgārija, Lietuva un Maķedonija. Pirmo reizi konkursā piedalījās Izraēla, Albānija un Azerbaidžāna.Bērnu Eirovīzijas dziesmu konkursā uzvarēja Ukraina ar dziesmu ″Nebo″ jeb Debesis. Konkurss norisinājās 2012. gadā 1. decembrī Amsterdamā .

## Rezultāti
SES-2

**SES-2** ir Nīderlandē bāzētās kompānijas SES World Skies sakaru pavadonis. Kosmisko aparātu palaida  ar nesējraķeti Ariane 5 kopā ar citu pavadoni Arabsat-5C. *SES-2* sniedz sakaru pakalpojumus ASV teritorijā un Karību reģionā. To izgatavojusi kompānija Orbital Sciences Corporation.

2007. gadā kompānija *SES AMERICOM* noslēdza līgumu ar *Orbital Sciences Corporation* par piecu pavadoņu *AMC* būvi. Pirmo divu palaišana bija paredzēta 2009. gadā. Pirmā nosaukums bija *AMC-5R*, otrā — *AMC-1R*. 2008. gada aprīlī bez šiem diviem sāka izgatavot rezerves pavadoni. 2010. gadā, pēc *SES AMERICOM* apvienošanās ar *SES NEW SKIES * kā kompānija *SES World Skies*, trīs pavadoņi tika pārdēvēti par *SES-2*, *SES-1* un *SES-3*. *SES-3* kosmosā devās ātrāk par *SES-2*.

*SES-2* tika palaists  21:38 UTC ar nesējraķeti Ariane 5ECA no Gviānas kosmiskā centra ELA-3 starta laukuma. Kopā ar to startēja arī Saūda Arābijas sakaru pavadonis *Arabsat-5C*. *Arabsat-5C* no augšējās pakāpes atdalījās pirmais 27 minūtes pēc starta, un pēc 8 minūtēm atdalījās *SES-2*.

*SES-2* atradīsies ģeostacionārajā orbītā punktā 87° rietumu garuma nomainīs nokalpojušo pavadoni AMC-3, kurš tika palaists 1997. gadā. 

Pavadonis izgatavots uz platformas Star-2.4 bāzes. Tā izmēri ir 1,75 m × 1,7 m × 1.8m.
*SES-3* ir 24 C joslas un 24 Ku joslas raidītāji ar diviem 2,3 m diametra reflektoriem. Elektroenerģiju nodrošina divi saules bateriju paneļi.

Pavadonī uzstādīta arī Gaisa spēku eksperimentāla ierīce *Commercially Hosted Infrared Payload* (***CHIRP***), kas paredzēta infrasarkano datu vākšanai un sensoru izmēģināšanai. Šādus sensorus var izmantot raķešu startu detektēšanai, izlūkošanai. Tie ļautu uzlabot instrumentus ar vienkāršāku konstrukciju. *CHIRP* integrēšana, palaišana un apkalpošana izmaksājusi 82,5 miljonus USD.

## Atsauces

## Ārējās saites
* SES-2 SES vietnē 
* SES-2 ''Orbital Sciences Corporation'' vietnē 
* ArianeSpace: Launch-Kit
Dara Toresa

**Dara Toresa** (; dzimusi ) ir bijusī amerikāņu peldētāja.

Piedalījusies piecās olimpiskajās spēlēs (1984, 1988, 1992, 2000, 2008), kopumā izcīnījusi 12 medaļas, visvairāk — 2000. gadā Sidnejā (starp peldētājām vairāk olimpisko medaļu ir tikai Keitija Ledeki — 13). 1984. gadā Losandželosā kļuva par čempioni ASV komandas sastāvā 4x100 m brīvā stila stafetē. 1988. gadā Seulā izcīnīja sudraba medaļu 4x100 m stafetē un bronzas medaļu 4x100 m brīvā stila stafetē. 1992. gadā Barselonā izcīnīja otro zelta medaļu (4x100 m brīvā stila stafete). 2000. gadā Sidnejā izcīnīja zeltu 4x100 m brīvā stila stafetē un 4x100 m stafetē, kā arī trīs bronzas — 50 un 100 m brīvajā stilā un 100 m tauriņstilā. 2008. gadā Pekinā izcīnīja trīs sudraba medaļas — 50 m brīvajā stilā, kā arī 4x100 m brīvā stila stafetē un 4x100 m stafetē.

Izcīnījusi sudraba medaļu 1986. gada Pasaules čempionātā garajā baseinā 4x100 m brīvā stila stafetē. D. Toresai ir piederējis pasaules rekords 50 m brīvā stila peldējumā garajā baseinā.

2012. gadā pēc nekvalificēšanās  Londonā viņa paziņoja par karjeras beigšanu.

## Atsauces

## Ārējās saites

*  

* USA Swimming profils
Kriss Hojs

**Kristofers Endrū "Kriss" Hojs** (; dzimis ) ir bijušais skotu treka riteņbraucējs, kas Apvienoto Karalisti pārstāvēja Olimpiskajās spēlēs un Pasaules čempionātos, savukārt Nāciju Sadraudzības spēlēs bija Skotijas pārstāvis.

Viņš ir piedalījies četrās Olimpiskajās spēlēs Olimpiskajās spēlēs (, , , ). 2000. gadā Sidnejā viņš izcīnīja sudraba medaļu komandu sprintā, 2004. gadā Atēnās — zeltu 1 km ar atsevišķu startu. 2008. gadā Pekinā K. Hojs izcīnīja uzvaru sprintā, komandu sprintā un keirinā, savukārt 2012. gadā Londonā izcīnīja zeltu komandu sprintā un keirinā. Ar trim izcīnītām zelta medaļām viņš bija veiksmīgākais Skotijas pārstāvis Pekinas Olimpiskajās spēlēs. Ar izcīnītām septiņām olimpiskajām medaļām viņš ir visu laiku medaļām bagātākais britu sportists. Kā galveno rādītāju ņemot zelta medaļu skaitu, nevis kopējo izcīnīto medaļu skaits viņš ir arī medaļām bagātākais riteņbraucējs Olimpiskajās spēlēs. Guvis panākumus arī pasaules čempionātā, kur izcīnījis vairākas zelta medaļas. Viņš ir pirmais sportists, kas Pasaules čempionātā uzvar visās četrās sprinta distancēs.

2013. gada aprīlī paziņojas par karjeras beigām.

## Atsauces

## Ārējās saites

*
Aleksejs Jemeļins

**Aleksejs Jemeļins** (; dzimis 1986. gada 25. aprīlī) ir krievu hokejists, aizsargs, Krievijas hokeja izlases dalībnieks. Pašlaik (2017) Jemeļins spēlē Nacionālās hokeja līgas kluba Našvilas "Predators" rindās.

## Spēlētāja karjera
Dzimis Toljati, turpat Jemeļins uzsāka arī savu karjeru, 2002.—03. sezonā spēlējot Toljati "Lada" vienības otrajā sastāvā Krievijas Pirmajā līgā. Tiesa, jau 2004.—05. sezonā Jemeļins debitēja arī Krievijas Superlīgā. Pēc 2006.—07. sezonas beigām Jemeļins pievienojās Kazaņas "Ak Bars" rindām, nākamajās četrās sezonās kļūstot par divkārtēju Gagarina kausa ieguvēju.

2011. gada maijā Jemeļins noslēdza divvirzienu līgumu ar Monreālas "Canadiens" vienību, pēc gada līgumu pagarinot uz vēl nākamajām divām sezonām. 2017. gada jūnijā līgas paplašināšanās draftā viņu izvēlējās Vegasas "Golden Knights", taču nepilnu mēnesi vēlāk Jemeļins tika aizmainīts uz Našvilas "Predators".

Krievijas izlases rindās spēlējis četros Pasaules čempionātos, 2012. gadā izcīnot zelta, 2007. gadā - bronzas, bet 2010. gadā - sudraba medaļas.

## Ārējās saites
Praphāvdī Čēronratanathārākūna

**Praphāvdī Čēronratanathārākūna** (, *Prapawadee Jaroenrattanatarakoon*; dzimusi **Čanphima Kantatīana** (, *Junpim Kuntatean*) ) ir Taizemes svarcēlāja.

Izcīnījusi zelta medaļu 2008. gada Vasaras Olimpiskās spēlēs 53 kg svara kategorijā. Tāpat izcīnījusi sudraba medaļu 2005. gada Pasaules čempionātā un bronzu 2003. gada Pasaules čempionātā. 2006. gadā guva uzvaru Universiādē. 2007. gadā nomainījusi vārdu.

## Ārējās saites
Guanduna

**Guandunas province** () ir viena no Ķīnas 22 provincēm. Province atrodas Ķīnas dienvidos un robežojas ar trijām citām provincēm — Fudzjaņu, Dzjansji un Hunaņu —, vienu autonomo reģionu — Guansji Džuanu autonomo regionu — un diviem speciāliem administratīvajiem rajoniem — Honkongu un Makao. Provinces administratīvais centrs un lielākā pilsēta ir Guandžou.

2010. gadā Guandunas provincē dzīvoja 104 miljoni iedzīvotāju, no kuriem 99% ir haņi. 

## Ekonomika
Guanduna ir viena no ekonomiski spēcīgākajām un attīstītākajām provincēm Ķīnā. Tā ir bijusi nozīmīgs tirdzniecības, rūpniecības un inovāciju centrs jau kopš agrīnajiem reformu gadiem 20. gadsimta 80. gados, kad kļuva par vienu no pirmajām teritorijām, kur tika ieviesta politika "atvērtajām zonām". Slavenākā no šīm zonām ir Šeņdžeņa, kas no zvejnieku ciema kļuvusi par augsto tehnoloģiju megapoli un vienu no vadošajiem globālajiem inovāciju centriem.

Guandunas province robežojas ar Dienvidķīnas jūru, kas nodrošina tai pieeju nozīmīgiem jūras tirdzniecības ceļiem. Pateicoties šim ģeogrāfiskajam novietojumam un tuvumam Honkongai un Makao, Guanduna ir kļuvusi par svarīgu daļu no tā dēvētā Lielā līča reģiona (*Greater Bay Area*), kurā iekļautas arī Šeņdžeņa, Guandžou, Honkonga un citas pilsētas ar mērķi veidot vienotu ekonomisko un tehnoloģisko telpu līdzīgu Silīcija ielejai.

Ekonomiski province ir Ķīnas ražošanas centrs — no elektronikas un tekstilrūpniecības līdz automobiļu un sadzīves tehnikas ražošanai. Guanduna regulāri ierindojas pirmajā vietā Ķīnā pēc iekšzemes kopprodukta (IKP), eksportējot produkciju uz visām pasaules daļām.

## Kultūra
Provincē tradicionāli dominē kantoniešu valoda, kas plaši lietota arī Honkongā un Makao. Tajā attīstījusies bagāta kultūras dzīve, tostarp kantoniešu virtuve, opera, kā arī populārā kungu fu tradīcija. Vienlaikus arvien plašāk izplatās arī standarta ķīniešu valoda (*putunhua*), jo province piesaista miljoniem migrējošo strādnieku no citām Ķīnas daļām.

## Iedalījums
Administratīvi Guandunas province sastāv no 21 prefektūras līmeņa vienības, tostarp lielām pilsētām kā Fošana, Dunhuana un Džuhai. Reģionā notiek arī aktīva urbanizācija un infrastruktūras attīstība, tostarp vilcienu un metro sistēmu paplašināšana.

## Atsauces

## Ārējās saites
Saule, Pērkons, Daugava

[thumb|Saule, Pērkons, Daugava izpildījums [XXVI Vispārējie latviešu Dziesmu un XVI Deju svētki|XXVI Vispārējos latviešu Dziesmu svētkos]]
"**Saule, Pērkons, Daugava**" ir latviešu kora dziesma jauktajam korim ar pavadījumu. Dziesmas vārdi ir daļa no Raiņa poēmas "Daugava" (1916). Pavadījumu sacerējis komponists Mārtiņš Brauns kā mūziku lugas iestudējumam Valmieras teātrī 1988. gadā (režisors Valentīns Maculēvičs). Dziesma vairākkārt iekļauta Vispārējo latviešu dziesmu un deju svētku programmā.

Dziesmai ir divas versijas — Latvijas Skolu jaunatnes dziesmu un deju svētku versija, kurā tiek izpildīti visi panti, un Brauna veidotā Vispārējo latviešu Dziesmu un Deju versija, kurā 5. pants netiek izpildīts.

2014. gadā ar Brauna atļauju dziesmai tika radīta versija katalāņu valodā *Ara és l'hora* (), kas tikusi oficiāli atzīta par Katalonijas neatkarības kustības himnu. Šai dziesmas versijai ir katalāņu dzejnieka Mikela Marti i Pola (*Miquel Martí i Pol*) vārdi.

2018. gadā "Saule, Pērkons, Daugava" ieguva pirmo vietu Radio SWH organizētajā LVtop100 aptaujā.

## Dziesmas vārdi


Saule Latvi sēdināja
Tur, kur gali satiekas
Balta jūra, zaļa zeme
Latvei vārtu atslēdziņa

Latvei vārtu atslēdziņa,
Daugaviņas sargātāja.
sveši ļaudis vārtus lauza
Jūrā krita atslēdziņa.



Zilzibeņu pērkons spēra,
velniem ņēma atslēdziņu.
Nāvi, dzīvi Latve slēdza,
Baltu jūru, zaļu zemi

Saule Latvi sēdināja
Baltas jūras maliņā
Vēji smiltis putināja
ko lai dzēra latvju bērni?



Saule lika Dieviņami,
Lai tas raka Daugaviņu.
Zvēri raka, Dieviņš lēja
No mākoņa dzīvūdeņi.

Dzīves ūdens, nāves ūdens
Daugavā satecēja.
Es pamērcu pirkstu galu
Abus jūtu dvēselē.



Nāves ūdens, dzīves ūdens
Abus jūtu dvēselē

Saule mūsu māte —
Daugav — sāpju aukle.
Pērkons velna spērējs
Tas mūsu tēvs.


## Atsauces

## Ārējās saites
* XXIV Dziesmu svētku kopkora izpildījumā (2008)
* XXV Dziesmu svētku kopkora izpildījumā (2013)
* XI Latvijas Skolu jaunatnes Dziesmu un deju svētki (2015)
* XXVI Dziesmu svētku kopkora izpildījumā (2018)
* XXVII Dziesmu svētku kopkora izpildījumā (2023)
* XIII Latvijas Skolu jaunatnes Dziesmu un deju svētki (2025) - pilnā versija
Zbiņeks Irgls

**Zbineks Irgls** (; dzimis 1980. gada 29. novembrī) ir bijušais čehu hokejists, labais malējais uzbrucējs, Čehijas hokeja izlases dalībnieks.

## Spēlētāja karjera
Savu profesionālā hokejista karjeru Irgls uzsāka 1998. gadā, kad izcīnīja vietu Čehijas Ekstralīgas kluba HC Vitkovice pirmajā sastāvā. Kluba sastāvā Irgls aizvadīja nākamās deviņas sezonas, 2007. gada vasarā pievienojoties Krievijas Superlīgas kluba Jaroslavļas "Lokomotiv" rindām. "Lokomotiv" rindās Zbineks spēlēja līdz 2010. gada vasarai, kad pievienojās citam KHL klubam - Mitišču "Atlant".

2011. gada vasarā uzbrucējs kļuva jau par Minskas "Dinamo" spēlētāju. Irgls tika izvēlēts dalībai 2012. gada Kontinentālās hokeja līgas Zvaigžņu spēlē. Minskā hokejists aizvadīja kopumā trīs sezonas, līdz 2014. gadā pārcēlās uz Čehijas Ekstralīgas vienību Tržinecas "Oceláři".

Čehijas izlases rindās spēlējis četros Pasaules čempionātos, 2006. gadā kopā ar komandu izcīnot sudraba medaļas.

## Statistika
: *Statiskikas dati uz: 2013. gada 25. augustu*

## Ārējās saites

* Profils portālā Sports.ru
Bitumens

thumbnail|235px|Šķidrais bitumens
**Bitumens** (no  — 'zemes piķis') jeb **piķis** ir no naftas vai akmeņoglēm destilācijas procesā iegūts organisks materiāls, kas tiek izmantots ceļu asfaltēšanai, hidroizolācijai un citu dažādu segumu izgatavošanā. Bitumeni pēc viskozitātes iedalās cietajos (piķis), puscietajos (izmanto ceļa seguma izveidošanai, jumta segumu ruļļmateriāliem, hidroizolācijai, mastikai) un šķidrajos bitumenos (ceļu būve). Dabisko bitumenu dabā sastop iežos- kaļķakmeņos, dolomītos, smilšakmeņos, iežus, kas satur 5%...20% dabiskā bitumena, sauc par asfaltiežiem. Naftas bitumeni ir naftas un naftas sveķaino atlikumu pārstrādes produkti. Tas šķīst organiskajos šķīdinātājos (piemēram, benzīnā). Bitumens labi saistās ar koksni, betonu un metāliem. Bitumenam nav poru un tukšumu.

Pēc iegūšanas veida bitumenu iedala:
# Atlikumu bitumens jeb gudrons.
# Oksidētais bitumens. Iegūst, pūšot gaisu caur naftas atlikumiem. Skābekļa ietekmē tas sablīvējas un oksidējas.
# Krekinga bitumens. Iegūst, naftas produktus sadalot augstā temperatūrā (termiskais krekings).

## Atsauces

## Ārējās saites

*
Sektors

thumb|300px|Riņķa sektors (gaiši zaļā krāsā)
**Sektors** ir riņķa daļa, ko ierobežo loks un divi rādiusi, kas vilkti no loka galapunktiem. Zīmējumā ** ir centrālais leņķis, r — riņķa rādiuss un L — loka garums.

Sektoru, kura centra leņķis ir 180°, sauc par pusapli. Sektoriem ar citiem leņķiem dažkārt lieto speciālus nosaukumus:
* kvadrants (90°),
* sekstants (60°),
* oktants (45°).

## Laukums
Riņķa laukumu aprēķina pēc formulas \pi r^2. Sektora laukumu aprēķina, reizinot riņķa laukumu ar leņķa un 2 \pi dalījumu:

:S =
\pi r^2 \cdot \frac{\theta}{2 \pi} =
\frac{r^2 \theta}{2}


## Perimetrs
Sektora perimetrs ir loka garuma un divu rādiusu summa:
:P
= L + 2r
= \theta r + 2r
= r \left( \theta + 2 \right).

## Atsauces
* Gerard, L. J. V. ''The Elements of Geometry, in Eight Books; or, First Step in Applied Logic'', London, Longman's Green, Reader & Dyer, 1874. p. 285

## Ārējās saites
* Apļa sektora definīcija un īpašības ar interaktīvu animāciju 
*
SES-1

**SES-1** ir Nīderlandē bāzētās kompānijas SES World Skies sakaru pavadonis. Kosmisko aparātu palaida  ar nesējraķeti Proton-M/Briz-M. *SES-2* sniedz sakaru pakalpojumus ASV teritorijā un Karību reģionā. To izgatavojusi kompānija Orbital Sciences Corporation.

2007. gadā kompānija *SES AMERICOM* noslēdza līgumu ar *Orbital Sciences Corporation* par piecu pavadoņu *AMC* būvi. Pirmo divu palaišana bija paredzēta 2009. gadā. Pirmā nosaukums bija *AMC-5R*, otrā — *AMC-1R*. 2008. gadā, kad sāka izgatavot trešo pavadoni *AMC-1R* pārsauca par *AMC-4R*. 2010. gadā, pēc *SES AMERICOM* apvienošanās ar *SES NEW SKIES * kā kompānija *SES World Skies*, *AMC-4R* tika pārdēvēts par *SES-1*.

*SES-1* tika palaists  11:19:00 UTC ar nesējraķeti Proton-M/Briz-M no Baikonuras kosmodroma. Dzinējbloks Briz-M pavadoni tieši ievadīja ģeostacionārajā orbītā.

Sākotnēji bija paredzēts, ka *SES-1* atradīsies ģeostacionārajā orbītā punktā 101° rietumu garuma, kur nomainīs nokalpojušos pavadoņus AMC-2 un AMC-4. Maijā *SES-1* tika pārvietots uz 131° R pozīciju, lai uz laiku būtu rezerve pavadonim AMC-11 gadījumam, ja nekontrolējamais Galaxy 15 izraisītu interferences traucējumus. Bažas nepiepildījās, *AMC-11* darbība netika traucēta. Pēc tam *SES-1* tika pārvietots uz 101° R punktu.

Pavadonis izgatavots uz platformas Star-2.4 bāzes. Tā izmēri ir 1,75 m × 1,7 m × 1.8m.
*SES-1* ir 24 C joslas un 24 Ku joslas raidītāji ar diviem 2,3 m diametra reflektoriem. Elektroenerģiju nodrošina divi saules bateriju paneļi.

## Atsauces

## Ārējās saites
* SES-1 SES vietnē 
* SES-1 ''Orbital Sciences Corporation'' vietnē
Devolūcija

**Devolūcija** ir valsts centrālā pārvaldes līmeņa pilnvaru nodošana kādai zemākai vienībai valsts iekšienē, parasti - reģionālajai valdībai. Devolūcija atšķiras no federālisma ar to, ka pilnvaras var tikt uz laiku vai patstāvīgi atkal nodotas centrālajai valdībai, tāpēc juridiski valsts uzskatāma par unitāru.

## Unitāras valstis, kurās notikusi devolūcija

## Skatīt arī
* Decentralizācija
* Federālisms
* Skotijas parlaments
2011. gada Korejas Grand Prix

**2011. gada [[Korejas Grand Prix|Korejas ''Grand Prix'']]** izcīņa notika 16. oktobrī Dienvidkorejā, Korejas starptautiskajā trasē. Uzvaru izcīnīja Sebastians Fetels, aiz sevis atstājot gan Luisu Hamiltonu, gan savu komandas biedru Marku Veberu. Red Bull komanda 3 posmus pirms čempionāta beigām atkārtoti izcīnīja F1 Konstruktoru kausu.

## Kvalifikācija

## Sacīkste

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
Gotholds Efraims Lesings

**Gotholds Efraims Lesings** (; dzimis , miris ) bija Apgaismības laikmeta vācu rakstnieks, dramaturgs, filozofs, publicists un mākslas kritiķis. Tiek uzskatīts par pirmo dramaturgu mūsdienu izpratnē. Reliģiskās tolerances un uzskatu brīvības aizstāvis. Mozesa Mendelszona draugs.

Dzimis Kāmencā, luterāņu mācītāja ģimenē. No 1746. līdz 1748. gadam studēja teoloģiju un medicīnu Leipcigā. No 1748. līdz 1760. gadam dzīvoja Leipcigā un Berlīnē, cita starpā strādādams liberālajā laikrakstā *[[Vossische Zeitung]]*. No 1760. līdz 1765. gadam dzīvoja Breslavā, kur strādāja par prūšu ģenerāļa fon Tauencīna sekretāru. No 1767. gada strādāja Vācu Nacionālajā teātrī Hamburgā, kur satika savu nākamo sievu. 1770. gadā kļuva par Hercoga Augusta bibliotēkas bibliotekāru Volfenbitelē. 1776. gadā apprecējās. 1778. gada sieva mira dzemdībās, bet 1781. gadā mira pats Lesings.

Ar Lesinga lugas "Emīlija Galoti" iestudējumu 1782. gada 15. novembrī tika atklāts pirmais stacionārais teātris Latvijas teritorijā - Muses biedrības nams (mūsdienās Vāgnera zāle).

## Atsauces

## Ārējās saites

* Lesinga darbi Project Gutenberg 
* Lesings zeno.org 
* [Lesinga luga "Natans Gudrais" [Rainis|Raiņa] tulkojumā]
Mārtiņš Sirmais

**Mārtiņš Sirmais** (dzimis ) ir latviešu orientierists. Viņš ir divkārtējs Eiropas čempionāta sudraba medaļas ieguvējs.

## Karjera
M. Sirmais uzaudzis un sācis trenēties orientēšanās sportā Madonā, šobrīd dzīvo Rīgā. Latvijā pārstāv Cēsu novada klubu *Meridiāns OK/CPSS*, bet starptautiskajās sacensībās Somijas komandu *Turun Metsänkävjät*.

Lielākie sasniegumi M. Sirmajam izdevušies starptautiskajās sacensībās, kas notikušas Baltijas valstīs. Izcīnījis divas sudraba medaļas Eiropas čempionātā vidējā distancē — 2006. gadā Otepē (tikai 7 sekundes zaudēja uzvarētājam Tjerī Žoržu no Francijas) un 2008. gadā Ventspilī. 2009. gada Pasaules čempionātā Miškolcā, Ungārijā, izcīnīja 4. vietu Latvijas stafetes komandas sastāvā, kas ir viņa augstākais sasniegums Pasaules čempionātos. Individuāli labākā ir 5. vieta sprintā 2007. gadā Kijivā, Ukrainā. Augstāko vietu Pasaules kausa kopvērtējumā (13.) izcīnījis 2007. gada sezonā, savukārt augstākajā vietā pasaules rangā (6.) bijis 2008. gadā.

Vienpadsmit reizes svinējis uzvaru prestižākajās daudzdienu sacensībās Baltijā — "Kāpas" trīsdienās (2004—2023), tādējādi ir visu laiku titulētākais šo sacensību dalībnieks.

## Ārējās saites
* 
* 
* ''World Ranking'' profils 
* ''WorldofO'' profils
Lesings

**Lesings** var būt:

* Gotholds Efraims Lesings (*Gotthold Ephraim Lessing*; 1729—1781) — vācu rakstnieks, filozofs un mākslas kritiķis;
* Rolands Lesings (*Roland Lessing*; 1978) — igauņu biatlonists.
Benita Vēja

**Benita Vēja**, dzimusi Vilerte ( Kuldīgas rajona Alsungā), ir Latvijas šaha meistare, kas uzvarēja Latvijas sieviešu šaha čempionātā 1966. gadā. 

## Šahistes karjera
Šahu sākusi spēlēt agrā bērnībā un jau trīspadsmit gadu vecumā uzvarējusi Latvijas jauniešu šaha čempionātā 1961. gadā. 1963. gada Latvijas sieviešu šaha čempionātā tika izcīnīta 2. vieta, 1964. gadā - 3.vieta, bet 1966. gadā, uzvarot papildmačā ar 2,5:1,5 toreizējo Latvijas sieviešu šaha līderi Astru Klovāni, tika iegūts Latvijas čempiones tituls. Divas reizes Benita Vēja ir uzvarējusi Rīgas sieviešu šaha čempionātā - 1972. gadā un 1975. gadā.
Tāpat vairākkārt Benita Vēja ir pārstāvējusi Latvijas komandu un "Daugavas" komandu dažādās PSRS komandu sacensībās (1964, 1966, 1967, 1968, 1971, 1972). 1967. gadā tika izcīnīta otrā vieta pie meiteņu galdiņa PSRS Tautu spartakiādē, bet 1971. gadā trešā vieta pie pirmā sieviešu galdiņa PSRS Kausa izcīņā komandām.
1990. gadā Latvijas pirmajā atklātajā šaha čempionātā Benita Vēja parādīja atzīstamu rezultātu vīriešu konkurencē, izcīnot 5,5 no 9 iespējamajiem, un saņemot par šo sasniegumu speciālu balvu. 
Pēc profesijas Benita Vēja ir inženiere matemātiķe, no 1978. gada strādājusi par treneri Rīgas Šaha skolā. Viņas brālis Jānis Vilerts (1943 - 2001) ilgus gadus bija Kuldīgas šaha skolas direktors, bet māsa Tamāra Vilerte ir starptautiskā lielmeistare šahā.

## Nozīmīgākās sacensības
* 1961. gads, 1. vieta Latvijas jauniešu šaha čempionātā.
* 1963. gads, 1. vieta PSRS junioru šaha čempionātā.
* 1963. gads, 2. vieta Latvijas sieviešu šaha čempionātā.
* 1964. gads, 3. vieta Latvijas sieviešu šaha čempionātā.
* 1964. gads, pārstāvējusi "Daugavas" komandu PSRS komandu kausā pie 10.galdiņa - 2,5 no 6 (+2, =1, -3).
* 1966. gads, 1. vieta Latvijas sieviešu šaha čempionātā.
* 1966. gads, pārstāvējusi "Daugavas" komandu PSRS komandu kausā pie 12.galdiņa - 5,5 no 10 (+3, =5, -2).
* 1967. gads, 3. vieta Latvijas sieviešu šaha čempionātā.
* 1967. gads, pārstāvējusi Latvijas komandu PSRS Tautu spartakiādē pie 11.galdiņa - 7 no 9 (+5, =4, -0).
* 1968. gads, pārstāvējusi "Daugavas" komandu PSRS komandu kausā pie 10.galdiņa - 6,5 no 11 (+5, =3, -3).
* 1969. gads, 3. vieta Latvijas sieviešu šaha čempionātā.
* 1971. gads, pārstāvējusi "Daugavas" komandu PSRS komandu kausā pie 7.galdiņa - 3,5 no 6.
* 1972. gads, 1. vieta Rīgas sieviešu šaha čempionātā.
* 1972. gads, pārstāvējusi Latvijas komandu PSRS Olimpiādē pie 11.galdiņa - 4,5 no 8 (+3, =3, -2).
* 1972. gads, 2. vieta Latvijas sieviešu šaha čempionātā.
* 1975. gads, 1. vieta Rīgas sieviešu šaha čempionātā.

## Atsauces

## Ārējās saites

* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 107. - 108. lpp.
Rietumkrievijas valdība

**Rietumkrievijas valdība** jeb **Rietumu-Krievijas valdība** () bija 1919. gada jūlijā Berlīnē dibināta marionešu valdība, kuras mērķis bija pārstāvēt Vācijas intereses Baltijas zemēs pēc tam, kad neveiksmi bija piedzīvojuši mēģinājumi izveidot Vācijas pakļautībā esošu Baltijas hercogisti (1918) un Latvijas Pagaidu valdību (1919). Septembra vidū Rietumkrievijas valdībai izdevās uz 10 gadiem iegūt 300 miljonu vācu marku lielu kredītu.
 
Rietumkrievijas valdībai no 17. septembra formāli pakļāvās Rietumkrievijas Brīvprātīgo armija, tomēr 6. oktobrī tās pavēlnieks Bermonts-Avalovs izveidoja sev padotu **Rietumu Krievijas padomi** (, ), kas pārņēma Rietumu-Krievijas valdības funkcijas.

## Rietumu-Krievijas valdības sastāvs (jūlijs—septembris)
* Premjerministrs (*Министр-председатель*) un ārlietu ministrs ģenerālleitnants Vasilijs Biskupskis (*Василий Викторович Бискупский*)
* Finanšu ministrs Hermanis fon Bergs (*Герман Васильевич фон Берг*)
* Kara ministrs pulkvedis Pjotrs Durnovo (*Пётр Петрович Дурново*)
* Iekšlietu ministrs Georgijs Derjugins (*Георгий Михайлович Дерюгин*)
* Izglītības ministrs Vasilijs Pope (*Василий Максимович Поппе*)
* Tirdzniecības ministrs Andrejs Rēmers (*Андрей Константинович Реммер*)
* Zemkopības ministrs D. Zjakins (*Д. Зякин*)

## Rietumu Krievijas padomes sastāvs (oktobris—novembris)
* Priekšsēdētājs Konstanīns fon der Pālens (*Константин Константинович Пален*) v. i., vēlāk Ludvigs Knorings (*Кнорринг*),
* Finanšu un tirdzniecības-rūpniecības nodaļas vadītājs Rūdolfs fon Engelharts (*Р. Р. Энгельгардт*),
* Kara lietu nodaļas vadītājs pulkvedis Aleksandrs Čerņilovskis-Sokols (*Александр Данилович Черниловский-Сокол*),
* Tieslietu nodaļas vadītājs Aleksandrs Rimskis-Korsakovs (*Александр Александрович Римский-Корсаков*),
* Valsts īpašuma un zemkopības nodaļas vadītājs Aleksandrs Arājs (*Александр Арайс*),
* Padomes lietvedis Kārlis Zimins (*Карл К. Зимин*).

## Atsauces

## Ārējās saites
* «Западно-Русское (Берлинское) правительство» www.hrono.ru
Bjērnsons

**Bjērnsons** ( — 'Bjērna dēls', no personvārda Bjērns (*Bjørn*); sieviešu dzimtē Bjērnsone) ir norvēģu cilmes uzvārds. Cilvēki ar šo uzvārdu:
* Bjērnstjerne Bjērnsons (*Bjørnstjerne Bjørnson*; 1832—1910) — norvēģu rakstnieks;
* Sveidns Bjernsons (*Sveinn Björnsson*, 1881—1952) — islandiešu politiķis.

## Skatīt arī
*Bjernsons

## Atsauces
Ruperts Bindenšū

**Ruperts Bindenšū** (; dzimis , miris ) bija viens no ievērojamākajiem Rīgas baroka arhitektiem un spoža personība Rīgas mākslas dzīvē. Plašāk pazīstams kā Rīgas Sv. Pētera baznīcas torņa projekta autors.

## Dzīvesgājums
Dzimis 1645. gadā Strasbūrā namdara Baltazara Bindenšū ģimenē. Pie tēva arī sācis aroda apguvi, pēc dažām ziņām, varētu būt izglītojies arī Dienvidvācijā. Līdz 1671. gadam piedalījās Tallinas Svētā Olafa baznīcas torņa celtniecībā. Pēc ierašanās Rīgā kļuva par pilsētas galvenā būvmeistara Jakoba Jostena palīgu.
1675. gadā kļuva par pilsētas galveno būvmeistaru un *mākslas meistaru*, iesaistījās Rīgas pilsētas atjaunošanā pēc 1677. gada lielā ugunsgrēka.1678. gadā Bindenšū remontēja Doma baznīcas torni. 1698. gadā slimības dēļ bija spiests atstāt savu amatu un vēlāk tajā pašā gadā mira.

## Profesionālā darbība
1680. gadā būvmeistars Bindešū Sv. Jāņa baznīcai uzbūvēja barokālu torni ar galeriju, trīs gadus vēlāk veica iekštelpu atjaunošanu. 1681. gadā viņš Sv. Pētera baznīcā iebūvēja ērģeļu un altārdaļas luktas (balkonus). Vēlāk tapa arī nozīmīgākie Bindenšū darbi — Johana fon Reiterna nama projekts (1685), Rīgas Sv. Pētera baznīcas torņa (1688—1690) un fasādes (1692) renovācija, Rīgas Jēzus Evaņģēliski luteriskā baznīca (1688) no koka Rīgas Sv. Jāņa priekšpilsētā, Dannenšterna nams (pabeigts 1696), nams Mazajā Grēcinieku ielā 3 (no 1683), Lielās Ģildes fasādes pārbūve (ap 1692). Ārpus Rīgas atzīmējama Limbažu baznīcas (1679—1681) un Matīšu baznīcas (1686—1687) celtniecība pēc meistara skices.

Visi nozīmīgie privātie pasūtījumi Bindenšū karjerā bijuši saistīti ar pilsētas patriciātu. Paralēli ikdienas praktiskajiem uzdevumiem Bindenšū veiksmīgi sadarbojās ar Reiterniem, Dannenšternu un citiem Rīgas patriciešiem — tas faktiski norādīja uz viņa neoficiālo "elites arhitekta" statusu. Bindenšū piederēja ļoti plaša un vispusīga grāmatu kolekcija, kas liecināja par viņa plašo redzesloku un interesēm.

Klasiskais lielais orderis ir Bindenšū svarīgākais jaunievedums Rīgas arhitektūrā. Līdz ar tā ieviešanu Rīgā var runāt par attīstītā baroka arhitektūru — tās klasicizējošajā variantā. Kopumā raksturīgs dažādu orderu izmantojums: baznīcu celtniecībā ārpus Rīgas dominē doriskais, Rīgā sastopamas dažādu orderu kombinācijas, vēlākajos gados dodot priekšroku korintiskajam.

1960. gados atjaunojot Rīgas Sv. Pētera baznīcas torni, par pamatu ņēma Bindenšū 17. gadsimta beigās izstrādāto projektu.

## Ārējās saites
* Ruperts Bindenšū Latvijas mākslas vēsturē
Kannadu valoda

**Kannadu valoda** (ಕನ್ನಡ, izrunā: ) ir dravīdu saimes valoda un oficiālā valoda Indijas štatā Karnātakā. Kannadu valodā runā kannadi arī citos Indijas štatos. Aptuveni 38 miljoniem cilvēku kannadu valoda ir dzimtā valoda, bet kopējais valodas pratēju skaits tiek lēsts ap 51 miljonu. 2008. gadā Indijas valdība piešķīra kannadu valodai klasiskās valodas statusu.

Kannadu valoda ir otra vecākā no četrām lielajām dravīdu valodu saimes valodām pēc rakstiskajām tradīcijām. Vecākie rakstiskie materiāli, kas sarakstīti kannadu valodā, ir datēti ar 450. gadu. Kannadu rakstība ir ļoti līdzīga telugu valodas rakstībai. 

## Dialekti
Mūsdienu kannadu valodā ir noteiktas atšķirības starp literāro un sarunvalodas variantiem. Arī sarunvaloda dažādās apkaimēs ir ļoti atšķirīga. Rakstītajā valodā atšķirības ir nelielas. Kopumā kannadu valodā ir aptuveni 20 dažādi dialekti, kas sagrupēti 3 grupās (piekrastes, centrālajā un austrumu). Karnātakas štata piekrastes joslā ir sastopami vairāki dialekti, piemēram, havjaka, kota, gouda, halakki utt. Havjakas dialektam ir divas izrunas, proti, ziemeļu un dienvidu.

Pastāv arī augstāko un zemāko kastu sociālie dialekti.
Cīņa

**Cīņa** var būt:

* cīņa — vardarbīgs konflikts, lai pārvarētu kādas personas vai personu grupas pretestību.
* Cīņa (avīze)
* Cīņas sports

## Skatīt arī
* Cīņas klubs (filma)
* Neatkarīgā Cīņa